Tradične v predvianočný čas sa v Centre odborného vzdelávania konal slávnostný raut. Žiaci 4. H triedy odboru hotelová akadémia pripravili slávnostné posedenie pre svojich rodičov a známych. Súčasťou rautu bol aj krátky program a prezentácia zručností žiakov.
12. 12. 2018 (streda) sa na pôde Gréckokatolíckej teologickej fakulty PU v Prešove uskutočnilo slávnostné vyhodnotenie súťaže vo vlastnej literárnej tvorbe s názvom Putujúce pero. Všetkým zúčastneným sa na začiatku prihovoril predseda PSKPaedDr. Milan Majerský, PhD., Mons. prof. ThDr. Peter Šturák, PhD., doc. ThDr. PaedDr. Ing. Gabriel Paľa, PhD. a Mgr. Ingrid Lukáčová. Do súťaže sa zapojilo 21 škôl, medzi ktorými bola aj Hotelová akadémia J. Andraščíka, ktorú zastupovala Júlia Ovšaníková, žiačka 4. E triedy ekonomického lýcea, ktorá obsadila 1. miesto v poézii. Víťazke srdečne blahoželáme a prajeme jej mnoho ďalších úspechov v literárnej tvorbe.
Dievčatá z Melody dnes spríjemnili svojim vystúpením vernisáž Bardejov - perla Horného Šariša v galérii HOS
Dňa 10.12.2018 sa prvýkrát v Bardejove uskutočnilo okresné kolo žiakov stredných škôl v bowlingu
Našu školu reprezentovali žiačky a žiaci: Lívia Maliňáková - IV.A, Lenka Soroková - II.A, zo žiakov Branislav Kapsdorfer - IV. E a Miroslav Mikolaj - IV.B triedy. Napriek tomu, že sa naši žiaci neumiestnili na medajlových miestach ich výsledky boli veľmi pekné. Blahoželáme!
Michal Matisko opäť prvý!
Michal Matisko opäť prvý!
Z posledného, v poradí už šiesteho tohtoročného kola súťaže mladých baristov "Slovak Barista Cup" junior 2018 si náš barista Michal Matisko priniesol pekný "predvianočný" darček v podobe už 4. prvenstva v kategórii "prváci".
Michalovi srdečne blahoželáme a želáme mu, aby tento mimoriadne úspešný rok bol pre neho inšpiráciou a hnacím motorom pre ďalšie zdokonaľovanie sa, a to nie len po stránke baristickej.
Dňa 5. a 6. 12. 2018 sa uskutočnili v našej škole prednášky s pracovníkmi CPPPaP v Bardejove:
OBCHODOVANIE SĽUĎMI - v triedach IV. E a IV. B s pani Mgr. Miriam Kukulskou, sociálnou pedagogičkou, CITOVÉ VZŤAHY MLADÝCH ĽUDÍ - v triedach I. C a I. E s pani Mgr. Slávkou Benkovou-Rybárovou, sociálnou pedagogičkou,
SOCIÁLNA ATMOSFÉRA V TRIEDE – v triede II. A s pani Mgr. Lýdiou Džundovou, psychologičkou,
Diagnostika profesionálnej orientácie študentov, ktorá pomáha pri výbere smeru vysokoškolského štúdia prostredníctvom psychologickej diagnostiky schopností azáujmov s psychológom Mgr. Tomášom Trembáčom v triedach IV. H, III. E, III. A.
Ďakujeme za spoluprácu CPPPaP v Bardejove.
Prezentovali sme zahraničnú prax
Dňa 7. 12. 2018 sa žiaci III. A, III. H a III. E zúčastnili prezentácie zahraničnej praxe v anglicky hovoriacich krajinách. Pracovníčka agentúry im v anglickom jazyku prezentovala benefity a požiadavky na absolvovanie praxe v Grécku, na Cypre, v Španielsku alebo Portugalsku.
Takouto formou im ponúkame skvelú možnosť, ako sa zdokonaliť nielen v anglickom jazyku, ale aj v odborných zručnostiach v gastronomickej oblasti.
Dňa 5. 12. 2018 sa uskutočnila prehliadka cvičných firiem a JA firiem na SSOŠ v Košiciach.
Na budúce podnikateľky sa dočasne pretransformovali aj dievčatá ekonomického lýceaz III. E triedy s firmou GALA AGENCY, s. r. o., ktorá sa zaoberá výzdobou spoločenských priestorov a výrobou dekorácií.
Príprava na prezentáciu bola náročná, no korunovaná úspechom. Firma bola ocenená 1. miestom za stánok a prezentáciu v ňom a 3. miestom za katalóg ponúk služieb a produktov firmy. Aj keď vyčerpaní, ale presvedčení, že náročná príprava stála za to.
Mikulášsky deň v Hotelovej akadémii Jána Andraščíka
Svetový deň boja proti AIDS je jedným z 8 svetových dní podporovaných Svetovou zdravotníckou organizáciou SZO a je určený práve na 1. decembrový deň. Cieľom tohto dňa je už od roku 1988 vo zvýšenej miere poukázať na problematiku ochorenia AIDS, spôsobeného vírusom HIV, ktoré stále patrí k celosvetovo najzávažnejším verejnozdravotníckym problémom. Symbolom solidarity s ľuďmi HIV pozitívnymi, prípadne žijúcimi so syndrómom AIDS je červená stužka.
Pre lepšiu informovanosť a prevenciu ochorenia HIV/AIDS sme pre žiakov školy pripravili rozhlasové vysielanie, nástenné noviny a v spolupráci s RÚVZ so sídlom v Bardejove odbornú prednášku a prezentáciu v triedach IV. E a III. E.
Pozývame Vás na 10. reprezentačný ples Hotelovej akadémie Jána Andraščíka
27. novembra 2018 žiaci tried 1. A, 2. A, 2. H a 3. H našej školy navštívili divadlo v Košiciach. Komédia Naši furianti s perfektnými hereckými výkonmi nás rozveselila a spestrila náš študentský život. Všetkým vrelo odporúčame.
Dňa 20. 11. 2018 sa žiačky III. A, IV. A a IV. E triedy zúčastnili prednášky s príslušníčkou PZ v Bardejove, por. K. Pekarikovou.
Dozvedeli sa, že násilie páchané na ženách je porušenie ľudských práv a forma diskriminácie žien, je opakované a dlhodobé, postihuje ženy všetkých sociálnych vrstiev, kultúr a etnických skupín.
Úspešné vystúpenie našich chlapcov v krajskom kole vo futsale
V utorok 20. 11. 2018 sa v halách Hotelovej akadémie a Spojenej Školyv Prešove uskutočnilo krajské kolo vo futsale chlapcov stredných škôl,ktorého sa zúčastnilo dvanásť najlepších kolektívov Prešovského samosprávneho kraja.
Naši chlapci sa prezentovali vynikajúcimi výkonmi a po zápasoch, v ktorých vyhrali nad Gymnáziom v Giraltovciach 4 : 1, Súkromnou SOŠ SNP Poprad 3 : 1, SPŠ Snina 9 : 2 sa v semifinálovom zápasestretliso SOŠ elektrotechnická Stropkov. V zápase vyhrali
8 : 3 a postúpili do finálového zápasu, v ktoromprvýkrát v turnaji prehrali so žiakmi SPŠ strojnícka Prešov 4 : 1 a skončili na krásnom druhom mieste.
Chlapcom k výkonu a k peknému druhému miestu v rámci Prešovského kraja gratulujeme.
Školu reprezentovali: Dušan Dlugoš, Martin Hudek, Dávid Serva, Kristián Medoň, Martin Rábik, Miroslav Mikolaj, Filip Marton, Jaroslav Lizák, Peter Imrich a Gabriel Čupka.